# **Ymgynghoriad: Bil Senedd Cymru (Rhestrau Ymgeiswyr Etholiadol)**

# **1. Cefndir**

**Diben yr ymgynghoriad**

Rydym ni, y Pwyllgor Biliau Diwygio, yn edrych ar Fil Senedd Cymru (Rhestrau Ymgeiswyr Etholiadol) (y Bil).

**Newidiadau posibl i etholiadau’r Senedd**

Mae’n debyg y bydd newidiadau i’r ffordd rydym yn pleidleisio erbyn etholiad nesaf Senedd Cymru yn 2026. Cynigir y caiff pob Aelod o’r Senedd ei ethol gan ddefnyddio rhestr gaeedig. Bydd pleidiau gwleidyddol yn cyflwyno rhestr o ymgeiswyr ar gyfer pob etholaeth ac yn eu rhoi yn y drefn a ddewiswyd gan y pleidiau. Yna, bydd pleidleiswyr yn pleidleisio dros restr plaid wleidyddol yn hytrach na pherson, oni bai bod ymgeisydd annibynnol.

**Gwybodaeth am y Bill**

Ar ddiwrnod y Cyfrifiad diweddaraf, 21 Mawrth 2021, roedd poblogaeth Cymru yn cynnwys 51.1% o fenywod a 48.9% o ddynion. Yn etholiad diweddaraf y Senedd, a gynhaliwyd ym mis Mai 2021, etholwyd 26 o fenywod (43%) a 34 o ddynion (57%). Diben y Bil yw gwneud y Senedd yn fwy effeithiol drwy sicrhau ei bod yn cynrychioli, yn gyffredinol, gyfansoddiad y boblogaeth o ran rhywedd.

Dywed y Bil y bydd yn gwneud hyn gyda thair rheol y bydd yn rhaid i bleidiau gwleidyddol eu dilyn:

1. Bydd yn rhaid i o leiaf 50% o’r ymgeiswyr ar restr fod yn fenywod. Gelwir hyn yn drothwy isaf. Ni fydd y rheol hon yn berthnasol os mai dim ond un person sydd ar y rhestr neu yn achos ymgeisydd annibynnol.
2. Pan nad yw ymgeisydd ar y rhestr yn fenyw, rhaid i'r ymgeisydd nesaf fod yn fenyw. Gelwir hyn yn rheol fertigol. Nid yw'r rheol hon yn berthnasol os mai dim ond un person sydd ar y rhestr, neu os yw rhywun yn sefyll fel ymgeisydd annibynnol.
3. Bydd yn rhaid i fenywod gael eu gosod yn gyntaf ar o leiaf hanner rhestrau ymgeiswyr plaid wleidyddol. Gelwir hyn yn rheol lorweddol. Heb y rheol hon, gallai pleidiau gwleidyddol osod menywod yn is i lawr ar bob rhestr o ymgeiswyr. Gallai hyn olygu y gallai menywod fod yn llai tebygol o gael eu hethol.

Byddai’n ofynnol i bob ymgeisydd ar restr plaid wleidyddol nodi p’un a yw’n fenyw ai peidio.

Mae’r Bil yn darparu ar gyfer creu Swyddog Cydymffurfio Enwebiadau Cenedlaethol i sicrhau cydymffurfiaeth â’r rheol lorweddol.

Mae’r Bil hefyd yn ei gwneud yn ofynnol i’r Llywydd gynnig bod y Senedd yn sefydlu pwyllgor yn y Senedd i adolygu’r ddeddfwriaeth.

Os hoffech gael rhagor o wybodaeth, gallwch ddarllen y canlynol:

* Y Bil (<https://senedd.cymru/media/hnyjsvpq/pri-ld16394-w.pdf>),
* Y Memorandwm Esboniadol (<https://senedd.cymru/media/hoamwkg4/pri-ld16394-em-w.pdf>), neu
* Erthygl gan Ymchwil y Senedd: Bil Senedd Cymru (Rhestrau Ymgeiswyr Etholiadol): cyflawni Senedd â chydbwysedd rhwng y rhywiau?(<https://ymchwil.senedd.cymru/erthyglau-ymchwil/bil-senedd-cymru-rhestrau-ymgeiswyr-etholiadol-cyflawni-senedd-a-chydbwysedd-rhwng-y-rhywiau/?utm_source=Senedd+Research%2c+Welsh+Parliament&utm_campaign=6ea7539a5b-Mailchimp_CAMPAIGN_2_16_2024_8_24__COPY_01&utm_medium=email&utm_term=0_63ce47a186-6ea7539a5b-243311794>)

**Y dyddiad cau ar gyfer ymateb yw 16.00, dydd Gwener 12 Ebrill 2024.**

**Cyflwyno Tystiolaeth Ysgrifenedig**

Mae gan y Senedd ddwy iaith swyddogol, sef Cymraeg a Saesneg.

Yn unol â Chynllun Ieithoedd Swyddogol y Senedd (<https://senedd.cymru/comisiwn/polisi-comisiwn-y-senedd/ieithoedd-swyddogol/>), mae'r Pwyllgor yn yn croesawu cyfraniadau yn y naill neu’r llall o’n hieithoedd swyddogol, neu’r ddwy, a gofynnwn i sefydliadau sy’n ddarostyngedig i Safonau’r Gymraeg neu gynlluniau iaith Gymraeg ymateb yn unol â’u rhwymedigaethau eu hunain. Rhowch wybod i’r Pwyllgor wrth gyflwyno ymatebion os ydych yn bwriadu darparu cyfieithiad yn ddiweddarach.

Gweler y canllawiau ar gyfer y sawl sy’n cyflwyno tystiolaeth i bwyllgor. (<https://senedd.cymru/busnes-y-senedd/pwyllgorau/cymryd-rhan-mewn-pwyllgor/>)

**Datgelu gwybodaeth**

Gwnewch yn saff eich bod wedi ystyried polisi’r Senedd o ran datgelu gwybodaeth cyn cyflwyno gwybodaeth i’r Pwyllgor. (<https://senedd.cymru/cymorth/preifatrwydd/hysbysiad-preifatrwydd-pwyllgorau-r-senedd/>)

**Templed ar gyfer drafftio ymatebion**

Mae templed ar gael i chi lunio drafft o’ch ymatebion os hoffech feddwl am eich atebion cyn cyflwyno eich ymateb. Dylid cyflwyno'r holl ymatebion drwy'r ffurflen ymgynghori ar-lein ac ni ddylid eu cyflwyno drwy e-bost.
[https://senedd.cymru/pwyllgorau/y-pwyllgor-biliau-diwygio/ymgynghoriad-bil-senedd-cymru-rhestrau-ymgeiswyr-etholiadol/](https://eur02.safelinks.protection.outlook.com/?url=https%3A%2F%2Fsenedd.cymru%2Fpwyllgorau%2Fy-pwyllgor-biliau-diwygio%2Fymgynghoriad-bil-senedd-cymru-rhestrau-ymgeiswyr-etholiadol%2F&data=05%7C02%7CCoordinationUnit%40senedd.wales%7Cfb5e631dcf4948b5dbe708dc44400baa%7C38dc5129340c45148a044e8ef2771564%7C0%7C0%7C638460289056761077%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=eCfe6uBCFZJ3M18Wz09CqmvQ2NEOFiAQPtvkhAFPnEc%3D&reserved=0)

**4. Eich barn chi**

**Egwyddorion cyffredinol**

**1. Beth yw eich barn am egwyddorion cyffredinol y Bil a’r angen am ddeddfwriaeth i gyflawni’r amcan polisi a nodwyd gan Lywodraeth Cymru (*sef gwneud y Senedd yn ddeddfwrfa fwy effeithiol drwy sicrhau*** ***ei bod yn cynrychioli, yn gyffredinol, gyfansoddiad y boblogaeth o ran rhywedd*)?**
*(Byddem yn ddiolchgar pe gallech gadw eich ateb i dua 500 gair)*

|  |
| --- |
|   |

**Gorfodi a chydymffurfiaeth**

Fel rhan o'r broses enwebu, byddai'n ofynnol i ymgeiswyr wneud datganiad ynghylch a ydynt yn fenyw ai peidio. Bydd y datganiad hwn yn cael ei ddefnyddio fel sail ar gyfer gorfodi'r rheolau. Bydd Swyddogion Canlyniadau Etholaethau yn cymryd bod y datganiadau hyn yn ddilys, sy'n golygu na fyddent yn cynnal unrhyw ymchwiliad i weld a yw'r wybodaeth a ddarperir gan ymgeisydd yn gywir. Byddai Swyddogion Canlyniadau Etholaethau yn gyfrifol am wirio bod o leiaf 50% o’r ymgeiswyr ar bob rhestr wedi gwneud datganiad eu bod yn fenywod, a bod y rheol fertigol wedi’i bodloni. Os nad yw rhestr yn cydymffurfio, bydd y Swyddog Canlyniadau Etholaethol yn gallu annilysu'r papurau enwebu.

Ar gyfer y cwotâu cenedlaethol, mae'r Bil yn rhoi'r pŵer i Lywodraeth Cymru benodi Swyddog Cydymffurfio Enwebiadau Cenedlaethol. Byddai'r rôl hon yn goruchwylio cydymffurfiaeth â'r rheol lorweddol. Os nad yw rhestrau plaid wleidyddol yn cydymffurfio â'r rheol, byddant yn cael cyfle i aildrefnu un neu ragor o’r rhestrau er mwyn sicrhau eu bod yn cydymffurfio. Heb wneud hynny, yna byddai un neu ragor o’r rhestrau'n cael eu dewis gan y Swyddog Cydymffurfio Enwebiadau Cenedlaethol ac yn cael eu haildrefnu gan y Swyddog Canlyniadau Etholaethol perthnasol.

**2. Beth yw eich barn am y system orfodi a’r sancsiynau posibl ar gyfer achosion o ddiffyg cydymffurfiaeth a gynigir yn y Bil?***(Byddem yn ddiolchgar pe gallech gadw eich ateb i dua 500 gair)*

|  |
| --- |
|   |

**Gweithredu’r Bil**

Mae’r Asesiad Effaith Rheoleiddiol wedi’i gynnwys yn Rhan 2 o’r **Memorandwm Esboniadol** (<https://senedd.cymru/media/hoamwkg4/pri-ld16394-em-w.pdf>). Mae hwn yn cynnwys asesiadau Llywodraeth Cymru o effaith ariannol ac effeithiau eraill y Bil a’r broses o’i weithredu.

**3. A oes unrhyw rwystrau posibl i weithredu darpariaethau’r Bil? Os felly, beth yw’r rhain ac a yw’r Bil a’r Memorandwm Esboniadol ac Asesiad Effaith Rheoleiddiol sy’n cyd-fynd ag ef yn rhoi ystyriaeth ddigonol iddynt?**

*(Byddem yn ddiolchgar pe gallech gadw eich ateb i dua 500 gair)*

|  |
| --- |
|   |

**4. A oes canlyniadau anfwriadol yn deillio o’r Bil?***(Byddem yn ddiolchgar pe gallech gadw eich ateb i dua 500 gair)*

|  |
| --- |
|   |

**5. Beth yw eich barn am asesiad Llywodraeth Cymru o effeithiau ariannol ac effeithiau eraill y Bil?***(Byddem yn ddiolchgar pe gallech gadw eich ateb i dua 500 gair)*

|  |
| --- |
|   |

**Is-ddeddfwriaeth**

Mae’r pwerau i wneud is-ddeddfwriaeth wedi’u nodi yn Rhan 1: Pennod 5 o’r **Memorandwm Esboniadol** (<https://senedd.cymru/media/hoamwkg4/pri-ld16394-em-w.pdf>).

Mae Llywodraeth Cymru hefyd wedi nodi ei **datganiad o fwriad polisi ar gyfer is-ddeddfwriaeth** ([https://busnes.senedd.cymru/documents/s146049/Datganiad%20o%20Fwriad%20y%20Polisi%20PDF,%20304KB.pdf](https://busnes.senedd.cymru/documents/s146049/Datganiad%20o%20Fwriad%20y%20Polisi%20PDF%2C%20304KB.pdf)).

**6. Beth yw eich barn am y cydbwysedd o ran y wybodaeth sydd ar wyneb y Bil a’r hyn sydd wedi’i adael ar gyfer is-ddeddfwriaeth? A yw’r pwerau i Weinidogion Cymru wneud is-ddeddfwriaeth yn briodol?***(Byddem yn ddiolchgar pe gallech gadw eich ateb i dua 500 gair)*

|  |
| --- |
|   |

**Ystyriaethau eraill**

‘Cymhwysedd Deddfwriaethol’ yw’r term a ddefnyddir i ddisgrifio cwmpas pŵer y Senedd i ddeddfu. Mae'r ‘Model Cadw Pwerau’ a sefydlwyd o dan **Ddeddf Cymru 2017** (https://www.legislation.gov.uk/ukpga/2017/4/contents) yn caniatáu i'r Senedd ddeddfu ar unrhyw faterion nad ydynt wedi eu cadw’n ôl gan Senedd y DU. Ni all darpariaeth mewn Bil Senedd [addasu’r gyfraith ar **faterion a gedwir yn ôl**](https://www.legislation.gov.uk/cy/ukpga/2006/32/schedule/7B/paragraph/1) (https://www.legislation.gov.uk/ukpga/2006/32/schedule/7B/paragraph/1).

**7. Beth yw eich barn am faterion sy’n ymwneud â chymhwysedd deddfwriaethol y Senedd, gan gynnwys a yw'r Bil yn gydnaws â’r Confensiwn Ewropeaidd ar Hawliau Dynol?***(Byddem yn ddiolchgar pe gallech gadw eich ateb i dua 500 gair)*

|  |
| --- |
|   |

**8. Beth yw eich barn am faterion sy’n ymwneud ag ansawdd y ddeddfwriaeth, neu oblygiadau cyfansoddiadol neu oblygiadau eraill y Bil?***(Byddem yn ddiolchgar pe gallech gadw eich ateb i dua 500 gair)*

|  |
| --- |
|   |

**9. A hoffech nodi unrhyw faterion eraill yn ymwneud â’r Bil neu’r Memorandwm Esboniadol a’r Asesiad Effaith Rheoleiddiol sy’n cyd-fynd ag ef, neu unrhyw faterion cysylltiedig?***(Byddem yn ddiolchgar pe gallech gadw eich ateb i dua 500 gair)*

|  |
| --- |
|   |